Seiza

An Seiza (正座 or 正坐; せいざ; lit. 'tultol na pagtukaw') an pormal, tradisyonal na paagi nin pagtukaw sa Hapon. Imbwelto diyan an espesipikong posisyon asin postura na nakaluhod tanganing makatao nin paggalang, partikularmente sa kamagurangan. Iyan nagtalubo sa tahaw nin mga samurai durante kan peryodo nin Edo asin ginamit nin dakol kan panahon nin Muromachi. 

An Seiza kaayon sa straw tatami flooring o mga ulonan na zabuton na nagtataong komportableng pagtukaw, asin komun ining piggagamit sa nagkapirang kaugalian kan Hapon, kaiba an martial arts nin Hapon asin an seremonya sa tsa kan Hapon. An pagtukaw sa istilong seiza parateng depisil para sa mga tawo na dai tuod diyan o huli sa pisikal na kamatean, arog baga kan nalugadan na mga tawo asin gurang. An pagtukaw sa istilong seiza sa halawig na mga panahon konektado sa mga problema sa salud, partikularmente sa mga tuhod. An Seiza mapupwedeng ikakomparar sa kaagid na nakatukaw na mga posisyon sa ibang kultura, arog baga kan Indian Vajrasana.